**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 23. /12/2020**

 **Αριθ. Πρωτ. : 25113**

**ΑΠΟΣΠΑΣΜΑ**

# Από το πρακτικό της αριθμ. 41ης /2020ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης της Οικονομικής Επιτροπής Δήμου Λεβαδέων

**Αριθμός απόφασης : 335**

**Έγκριση του 3ου Ανακεφαλαιωτικού Tακτοποιητικού Πίνακα Εργασιών του έργου «ΔΗΜΟΤΙΚΟ ΣΤΑΔΙΟ ΛΙΒΑΔΕΙΑΣ ».**

Στη Λιβαδειά σήμερα 18η Δεκεμβρίου 2020 ημέρα Παρασκευή & ώρα 14.00 συνήλθε σε συνεδρίαση η Οικονομική Επιτροπή του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη** ,βάσει των διατάξεων του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019 και μετά από την αρ.πρωτ. 24523/14-12-2020 έγγραφη πρόσκληση του Προέδρου της (Δημάρχου Λεβαδέων)

 Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα έξι (6) ήτοι:

 **ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης – Πρόεδρος 1 Παπαϊωάννου Λουκάς

2. Καλογρηάς Αθανάσιος 2 Μπράλιος Νικόλαος

3. Δήμου Ιωάννης 3. Καραμάνης Δημήτριος

 4. Καράβα Χρυσοβαλάντου - Βασιλική

 5. Μερτζάνης Κωνσταντίνος

6. Καπλάνης Κωνσταντίνος Αν και είχαν νόμιμα προσκληθεί

 . Ο Πρόεδρος της Οικονομικής Επιτροπής κ. Ταγκαλέγκας Ιωάννης - Δήμαρχος Λεβαδέων κήρυξε την έναρξη της συνεδρίασης.

………………………………………………………………………………………………………..

Εισηγούμενος το 10ο θέμα της ημερήσιας διάταξης(9ο της με αριθμ. Πρωτ 24523/14-12-2020 Πρόσκλησης ), έθεσε υπόψη των μελών το με αριθμ. πρωτ. 24446/11-12-2020 έγγραφο της Δ/νσης Τεχνικών υπηρεσιών του Δήμου Λεβαδέων στο οποίο αναφέρονται :

## *Α’ ΓΕΝΙΚΑ*

1. *Το εν λόγω έργο χρηματοδοτείται από πιστώσεις του Προγράμματος Δημοσίων Επενδύσεων της ΣΑΕΠ 766 με ΚΑ 2018ΕΠ76600000 του ΠΔΕ της Περιφέρειας Στερεάς Ελλάδας.*
2. *Η αρ. 56/17 Τεχνική Μελέτη δημοπράτησης του εν λόγω έργου προϋπολογισμού 330.000,00 ( με Φ.Π.Α 24%) € συντάχθηκε από την Τεχνική Υπηρεσία του Δήμου Λεβαδέων.*
3. *Με την αρ.369/2018 απόφαση του Δημοτικού Συμβουλίου του Δήμου Λεβαδέων περί έγκρισης διενέργειας ηλεκτρονικού διαγωνισμού και με την 371/2018 απόφαση Οικον επιτροπής περί καθορισμού των όρων διακήρυξης δημοπρατήθηκε το έργο.*
4. *Την με αριθμό 8/2019 απόφαση της Οικονομικής Επιτροπής του Δήμου με την οποία εγκρίθηκε το πρακτικό 1 της ηλεκτρονικής δημοπρασίας της 03-12-2019 του έργου του θέματος και την κήρυξη προσωρινού μειοδότη την ένωση οικονομικών φορέων με την επωνυμία Κ/Ξ Ηλία Βαρελά – Χρήστου Αυγέρη .*
5. *Με την αρ. 42/2019 (ΑΔΑ 7ΝΩΛΩΛΗ-14Τ) απόφαση της Οικονομικής Επιτροπής του Δήμου Λεβαδέων , εγκρίθηκε το Πρακτικό ΙΙ ( κατακύρωσης) του Διαγωνισμού του έργου .*
6. *Στις 19/12/19 υπογράφηκε η σύμβαση για την κατασκευή του έργου “ Δημοτικό Στάδιο Λιβαδειάς ” για ποσό 163.450,46 € με ΦΠΑ , μεταξύ του Δημάρχου Λεβαδέων και της αναδόχου κ/ξίας ποσό το οποίο αναλύεται*

|  |  |
| --- | --- |
| *Δαπάνη εργασιών* | *91.277,11* |
| *ΓΕ & ΟΕ* | *16.429,88* |
| *Μερικό σύνολο* | *107.706,99* |
| *Απρόβλεπτα* | *16.156,05* |
| *Απολογιστικές Εργασίες* |  *6.713,09* |
| *Αναθεώρηση* | *1.238,76* |
| *Δαπάνη ΦΠΑ*  |  *31.635,57*  |
| *Γενικό σύνολο* | *163.450,46* |

*Η προθεσμία κατασκευής του έργου, σύμφωνα την Ε.Σ.Υ. και την υπογραφείσα σύμβαση, είναι 10 μήνες από την ημερομηνία υπογραφής της σύμβασης & ο χρόνος συντήρησης ανέρχεται στο διάστημα των 15 μηνών από την βεβαιωμένη περαίωση των εργασιών του έργου.*

*ΠΑΡΑΤΑΣΕΙΣ*

1. *Mέ την 237/20 απόφαση οικονομικής επιτροπής του Δήμου Λεβαδέων και μετά από την με αριθμό πρωτοκόλλου 17259/20 αίτηση της αναδόχου κ/ξίας χορηγήθηκε παράταση του χρόνου εκτέλεσης μέχρι 30-11-2020*
2. *Mέ την 302/20 απόφαση οικονομικής επιτροπής του Δήμου Λεβαδέων μέχρι 31/12/2020.*

### *Β.ΣΥΝΤΟΜΗ ΠΕΡΙΓΡΑΦΗ ΕΡΓΟΥ*

*Η/Μ ΕΡΓΑΣΙΕΣ*

 *Με την εν λόγω εργολαβία υλοποιείται η εγκεκριμένη μελέτη πυρασφαλείας στους χώρους του Δημοτικού Σταδίου Λιβαδειάς οι οποίοι δεν συμπεριλαμβάνονταν στο φυσικό αντικείμενο της εργολαβίας με ανάδοχο την εταιρία ΠΡΟΕΤ Α.Ε. Επίσης εφαρμόζεται σύστημα ολικής κατάκλισης CO2 στους χώρους του υποσταθμού του Δημοτικού Σταδίου Λιβαδειάς.*

 *Επιπλέον καλύπτεται με πυρανίχνευση ως προβλέπεται από το Π.Δ. 71/88 ο χώρος του Γυμναστηρίου (επίπεδο 4.50).*

*Προστίθενται τρείς νέες πυροσβεστικές φωλιές ( μια στον αγωνιστικό χώρο ,μια στο Γυμναστήριο και μία στην κλίμακα του κλιμακoστασίου εισόδου των VIP.*

 *Μεταφέρεται ο λέβητας και η δεξαμενή σε ασφαλή θέση στο επίπεδο 0.40 διότι ήταν τοποθετημένος ο μεν λέβητας κάτω από τη σκάλα ενώ η δεξαμενή ήταν υψoμετρικά υψηλότερα από τον καυστήρα στο πατάρι ( απαγορεύεται διότι σε περίπτωση φωτιάς υπάρχει φυσική ροή )*

*Τέλος το δίκρουνο του μόνιμου υδροδοτικού δικτύου μεταφέρεται σε προσβάσιμο σημείο από τα πυροσβεστικά οχήματα.*

*ΟΙΚΟΔΟΜΙΚΕΣ ΕΡΓΑΣΙΕΣ*

*Περιλαμβάνονται εργασίες αποξηλώσεων μεταλλικών κατασκευών , κιγκλιδωμάτων και τοιχοπετασμάτων καθώς και διανοίξεις νέων προσβάσεων προκειμένου να γίνεται με τρόπο απρόσκοπτο η εκκένωση του σταδίου από τους παραβρισκόμενους σε περίπτωση έκτακτης ανάγκης. Οι χώροι των καυστήρων και των δεξαμενών πετρελαίου ανακατασκευάζονται βάσει των νέων προδιαγραφών. (επίπεδο +0,40) Σημειώνεται ότι μετά την ολοκλήρωση της μελέτης η πυροσβεστική υπηρεσία απαίτησε σε μεταγενέστερο χρόνο και νέες κατασκευές πυροδιαμερισμάτων με εξοπλισμό πυράντοχων θυρών,πυράντοχης γυψοσανίδας κ.λ.π που αντιμετωπίζονται με τον παρόντα Α.Π.Ε Επίσης εφαρμόζεται υγρομόνωση σε τμήμα της βόρεια εξέδρα και αποκτά προσβασιμότητα η ανατολική εξέδρα.*

***Γ. Ανακεφαλαιωτικοί πίνακες***

* *Στις 23.06.2020 με την 136 απόφαση της Οικον Επιτροπής του Δήμου Λεβαδέων εγκρίθηκε ο 1ος ΑΠΕ ο οποίος συντάχθηκε ,χωρίς μεταβολή της συμβατικής αξίας του έργου, για να συμπεριλάβει τις αυξομειώσεις των συμβατικών εργασιών και τις νέες εργασίες που αναφέρονται στο 1ο Π.Κ.Τ.Μ.Ν.Ε που κρίθηκαν απολύτως απαραίτητες ώστε το έργο να καταστεί αρτιο και λειτουργικό*
* *Στις 20.10.2020 με την με αριθμό 260/20 απόφαση της Οικον Επιτροπής του Δήμου Λεβαδέων εγκρίθηκε ο 2ος ΑΠΕ και η 1η Συμπληρωματική μελέτη του έργου σύμφωνα με την ισχύουσα νομοθεσία για να συμπεριλάβει αφ ενός μεν τις αυξομειώσεις των συμβατικών ποσοτήτων και σε συνδυασμό με την 1η συμπληρωματική σύμβαση τις νέες εργασίες που αναλύονται στο 2ο Π.Κ.Τ.Μ.Ν.Ε και προέκυψαν είτε από παραλείψεις της μελέτης του έργου είτε από απαιτήσεις της κατασκευής απαραίτητες για την αρτιότητα και την λειτουργικότητα του έργου είναι δε σύμφωνες με το βασικό σχέδιο αυτού*

*Συντάσσεται ο 3ος Τακτοποιητικός Ανακεφαλαιωτικός πίνακας προκειμένου*

* *να τακτοποιήσει τις αυξομειώσεις των συμβατικών εργασιών σύμφωνα με τις τελικές επιμετρήσεις*
* *να αποζημιώσει αυτές με το ποσό των απροβλέπτων δαπανών*

*Συνοπτικά εχουμε:*

* *Δαπάνες αρχικής σύμβασης 163.450,46 € εκ των οποίων 131.814,89 € για εργασίες και 31.635,57 € για Φ.Π.Α ήτοι σε ισοζύγιο με την αρχικά προβλεπόμενη δαπάνη*
* *Δαπάνες 1ης Συμπληρωματικής Σύμβασης 24.517,01 € εκ των οποίων 19.771,78 € για εργασίες και 4.745,23 € για Φ.Π.Α ήτοι σε ισοζύγιο με την αρχικά προβλεπόμενη δαπάνη της συναφθείσης Συμπληρωματικής Σύμβασης.*
* *Τελική Δαπάνη Έργου 187.967,47 € με Φ.Π.Α (151.586,67 € για εργασίες και 36.380,80 € για Φ.Π.Α) ήτοι σε ισοζύγιο με τα προβλεπόμενα*

 *Η ανάδοχος Ε.Ο.Φ (κ/ξία) υπέγραψε τον παρόντα 3ο Α.Π.Ε. χωρίς επιφύλαξη*

*Ικανοποιούνται οι προϋποθέσεις για την σύνταξη του Ανακεφαλαιωτικού Πίνακα Εργασιών που θέτει ο νόμος περί Δημοσίων έργων Ν.4412/16.*

*Τηρούνται οι προϋποθέσεις που τίθενται από το άρθρο 156 « Αυξομειώσεις εργασιών-Νέες εργασίες», του, καθώς και από τις προγενέστερες Εγκυκλίους 30/10-12-2007 (με αρ. πρωτ. Δ17γ/04/170/ΦΝ380) και 20/26-07-2006 (με αρ. πρωτ. Δ17γ/03/114/ΦΝ443) του Υ.ΠΕ.ΧΩ.ΔΕ, και ειδικότερα η παράγραφος 3 σχετικά με την χρήση της «επί έλασσον δαπάνης» που εξοικονομείται και συγκεκριμένα : Δεν υπάρχουν έλαττον δαπάνες που να αλλοιώνουν το φυσικό αντικείμενο και να προέρχονται από την μείωση των ποσοτήτων που προκύπτουν από περιορισμό του συμβατικού αντικειμένου ή απομείωση στοιχείων του έργου. Τέλος η διαχείριση των επί έλασσον ποσών είναι σύμφωνη με τον κανόνα χρήσης αυτών όπως ορίζεται το αρ. 20204/Α.Πλ. 2547/1-6-2005 έγγραφο του ΥΠΟΙΟ και αποτυπώνεται στους συνημμένους πίνακες.*

***Ε Ι Σ Η Γ Ο Υ Μ Ε Θ Α***

*Δια της παρούσης την έγκριση του 3ου Ανακεφαλαιωτικού Πίνακα Εργασιών του έργου:* ***«ΔΗΜΟΤΙΚΟ ΣΤΑΔΙΟ ΛΙΒΑΔΕΙΑΣ »*** *που βρίσκεται σε ισοζύγιο με την Αρχική και την Συμπληρωματική 1η Σύμβαση****.***

 Η Οικονομική Επιτροπή λαμβάνοντας υπόψη :

* Το υπ΄αριθμ*.* πρωτ. 24446/11-12-2020 έγγραφο της Δ/νσης Τεχνικών Υπηρεσιών του Δήμου  *,* που είχε διανεμηθεί
* Τον 3ο Ανακεφαλαιωτικό-Τακτοποιητικό Πίνακα Εργασιών του έργου **«ΔΗΜΟΤΙΚΟ ΣΤΑΔΙΟ ΛΙΒΑΔΕΙΑΣ» ,** που είχε διανεμηθεί.
* -Την αιτιολογική έκθεση που συνοδεύει τον 3ο Α.Π.Ε
* Τις διατάξεις του άρθρου 40 του Ν. 4735/2020 που αντικατέστησε το άρθρο 72 του Ν.3852/2010
* Την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»
* Τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

 **ΑΠΟΦΑΣΙΖΕΙ ΟΜΟΦΩΝΑ**

Εγκρίνει τον 3ο Ανακεφαλαιωτικό Πίνακα Εργασιών της δημόσιας σύμβασης **«ΔΗΜΟΤΙΚΟ ΣΤΑΔΙΟ ΛΙΒΑΔΕΙΑΣ» ,** ο οποίος ανέρχεται στο ποσό των 187.967,47 € (151.586,67 € για εργασίες και 36.380,80 για Φ.Π.Α) βρίσκεται δε σε ισοζύγιο με την αρχική και την 1η συμπληρωματική σύμβαση αυτού.

**Η παρούσα απόφαση πήρε αριθμό 335/2020.**

Αφού συντάχθηκε το πρακτικό αυτό, υπογράφεται ως ακολούθως:

 **Ο ΠΡΟΕΔΡΟΣ**

**ΙΩΑΝΝΗΣ Δ. ΤΑΓΚΑΛΕΓΚΑΣ**

 **ΤΑ ΜΕΛΗ**

1. Καλογρηάς Αθανάσιος

2.Δήμου Ιωάννης

3.Καράβα Χρυσοβαλάντου –Βασιλική ΠΙΣΤΟ ΑΠΟΣΠΑΣΜΑ

 4.Μερτζάνης Κωνσταντίνος Λιβαδειά … -12-2020

5.Καπλάνης Κωνσταντίνος Ο ΠΡΟΕΔΡΟΣ

 .

 ΙΩΑΝΝΗΣ Δ. ΤΑΓΚΑΛΕΓΚΑΣ

 ΔΗΜΑΡΧΟΣ ΛΕΒΑΔΕΩΝ